
Z A P I S N I K
2. sjednice Vijeća Mjesnog odbora Petrova 
održane 9. srpnja, 2021. u zgradi Mjesnog odbora Petrova, 

Ulica Jakova Gotovca 7, dvorana A, s početkom u 18:00 sati

Nazočni članovi Vijeća: Darko Kuljiš, Ana Pažanin, Saša Šegrt, Tomislav Špoljarić
Odsutni članovi Vijeća: Marija Marinović (ispričala se)
Predsjedava, predsjednica Vijeća.

Zapisnik vodi: Ana Pažanin, članica Vijeća

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Bez rasprave, jednoglasno 4 glasova, Vijeće prihvaća tekst Zapisnika 1. sjednice Vijeća, održane 24. lipnja 2021., sa sljedećim izmjenama:
Riječ „predsjednik“ uz ime Saše Šegrt zamijeniti s „predsjednica“, a riječ „potpredsjednica“ uz ime Tomislava Špoljarića, zamijeniti s „potpredsjednik“. 

Na prijedlog predsjednice Vijeće jednoglasno utvrđuje sljedeći
D N E V N I   R E D

1. Prijedlog Zaključka o primopredaji dužnosti predsjednika VMO

2. Prijedlog Zaključka o davanju ovlasti predsjedniku Vijeća Mjesnog odbora Petrova za donošenje odluka o jednokratnom korištenju prostora mjesne samouprave

3. Pitanja, prijedlozi i obavijesti
Ad 1. Prijedlog Zaključka o primopredaji dužnosti predsjednika VMO
Predsjednica usmeno informira nazočne da je redovitim putem preuzela ključeve prostorija MO Petrova od prošlog saziva te se nadalje nastavljaju obnašati dužnosti novog saziva. 
Vijeće JEDNOGLASNO donosi 

Z A K LJ U Č A K

o primopredaji dužnosti predsjednika

Vijeća Mjesnog odbora Petrova
1. Predsjednica Vijeća Mjesnog odbora Petrova informira članove VMO-a da je redovitim putem od prošlog saziva preuzela i izradila ključ prostorija VMO-a Petrova te se nadalje nastavljaju obnašati dužnosti novog saziva.

2. Ovaj zaključak biti će dostavljen Gradskoj četvrti Gornji grad – Medveščak na znanje.

Ad 2. Prijedlog Zaključka o davanju ovlasti predsjedniku Vijeća Mjesnog odbora Petrova za donošenje odluka o jednokratnom korištenju prostora mjesne samouprave

Članovi Vijeća primili su pisani materijal uz poziv.
U raspravi sudjeluju svi nazočni članovi Vijeća.

Vijeće JEDNOGLASNO donosi:
Z A K LJ U Č A K

o davanju ovlasti predsjedniku Vijeća Mjesnog odbora Petrova

za donošenje odluka o jednokratnom korištenju prostora

mjesne samouprave
1. Vijeće ovlašćuje Predsjednika da u iznimnim situacijama i uz obvezu prethodnog savjetovanja s članovima Vijeća putem elektroničke pošte ili telefonskim putem odobri zahtjev za jednokratnim korištenje prostorija Vijeća Mjesnog odbora Petrova. 

2. Predsjednik o takvim slučajevima informira Vijeće na prvoj sljedećoj sjednici Vijeća.
Ad 3. Pitanja, prijedlozi i obavijesti


Predsjednica obavještava članove Vijeća da su vijećnici Ana Pažanin, Tomislav Špoljarić i Saša Šegrt pregledali prostorije uoči sjednice VMO te ih samostalno očistili i uredili kako bi bile prikladne za održavanje sjednice.
Predsjednica za zapisnik navodi kako je nakon usuglašavanja elektroničkom poštom za voditelja popisnog centra za popis stanovništva ispred VMO Petrova predložen Darko Kuljiš. 
Darko Kuljiš informira vijećnike o problemu s uključivanjem vanjskog svjetla sa senzorom pokreta. 
Dovršeno u 18:45 sati.
KLASA: 026-02/21-02/11

URBROJ: 251-06-11/713-21-33

U Zagrebu, 9. srpnja 2021.

Zapisnik sastavila: 

Ana Pažanin






Predsjednica
Vijeća Mjesnog odbora Petrova
Saša Šegrt
